HAE KOULUTUSOHJELMASI JOHTORYHMÄÄN!

Millaista opetusta koulutusohjelmassasi järjestetään? Järjestetäänkö kurssit johdonmukaisessa järjestyksessä ja onko niissä varmasti huomioitu erilaiset suoritustavat? Jos olet koskaan miettinyt näitä kysymyksiä, on mahdollisuutesi tullut! Hae koulutusohjelmasi johtoryhmään opiskelijaedustajaksi kaudelle 1.1.2025-31.12.2026, ja kehitä koulutusohjelmastasi vieläkin parempi! 

MISTÄ ON KYSE?
Jokaisella Helsingin yliopiston koulutusohjelmalla on johtoryhmä, joka toimii koulutusohjelman johtajan tukena ja käsittelee keskeiset koulutusohjelman toimintaa koskevat asiat. Koulutusohjelman johtoryhmä valmistelee koulutusohjelman opetussuunnitelman. Opetussuunnitelma tehdään kolmeksi vuodeksi ja se määrittää, 
· Mitä opintojaksoja tutkintoihin kuuluu?
· Millaisia suoritustapoja opintojaksoilla tarjotaan?
· Millainen läsnäolovelvoite kursseilla on?
· Millaiset osaamistavoitteet opintojaksoilla on?

Koulutusohjelman johtoryhmä päättää koulutusohjelman vuosittaisesti opetusohjelmasta. Opetusohjelma on ikään kuin opetussuunnitelman toteutussuunnitelma. Se määrittää esimerkiksi opintojaksojen
· toteutusajankohdat, 
· lukujärjestykset ja 
· opetuspaikat, 
eli kaikki opintojakson opiskelijan kannalta äärimmäisen tärkeät yksityiskohdat koko vuoden ajalta. Koulutusohjelman johtoryhmässä pääset siis vaikuttamaan kaikkiin niihin asioihin, jotka toteutuvat käytännössä oman koulutusohjelmasi opetuksessa. Tämä jos jokin on käytännönläheinen vaikuttamisen paikka! Äänivaltaisena jäsenenä kokouksesta saat 35e kokouspalkkion. Opiskelijaedustajana toimimisesta saat myös arvokasta työelämärelevanttia kokemusta ja pääset luomaan arvokkaita verkostoja. 
Kaikkien koulutusohjelmien johtoryhmissä on kaksi varsinaista ja kaksi varaopiskelijajäsentä. Lisäksi koulutusohjelmissa on enintään kuusi koulutusohjelman opettajaa, joilla ei ole varajäseniä. Johtoryhmää johtaa koulutusohjelman johtaja. Opiskelijaedustajia haetaan kaudelle 1.1.2025-31.12.2026. Koulutusohjelmien johtoryhmien työskentelykieli on koulutusohjelman kielestä riippuen suomi, englanti tai ruotsi, mutta kokouksissa käytettävästä kielestä on mahdollista sopia erikseen.

MITÄ SINULTA ODOTETAAN OPISKELIJAEDUSTAJANA?
Toimit opiskelijoiden yhteisen hyvän vuoksi, sillä toimit opiskelijoiden äänenä johtoryhmässä. Varsinaisia vaatimuksia on vain kaksi: sinun tulee olla läsnä oleva opiskelija Helsingin yliopistossa ja sinulla tulee olla perusteltu yhteys siihen koulutusohjelmaan, jonka johtoryhmään haet. 
Erityistä osaamista ei vaadita; tärkeintä on kiinnostus ja motivaatio tutustua sekä sitoutua koulutusohjelman työskentelyyn. Kokouksia on kuukausittain virka-aikana ja ne kestävät noin 1-2 tuntia. Lisäksi ennakkomateriaaleihin tutustumiseen menee vaihteleva aika. Tehtävä on ennen kaikkea erinomainen oppimisen paikka!
Et myöskään jää missään vaiheessa yksin. Toimit johtoryhmässä yhteistyössä muiden opiskelijaedustajien kanssa, sillä teitä on johtoryhmässä neljä, kaksi varsinaista ja kaksi varajäsentä. Tämän lisäksi pääset osaksi HYYn uutta opiskelijaedustajaverkostoja, jossa pääset jakamaan kokemuksia poikkitieteellisten kollegoidesi kanssa. 
MITEN OPISKELIJAEDUSTAJAKSI HAETAAN?
Hakemukset jätetään Halloped-hakujärjestelmään (beta.halloped.fi) 6.9.2026 mennessä. Ilmoita hakemuksessasi nykyinen koulutusohjelmasi ja opintosuunta. Sinun pitää myös ilmoittaa perusteltu yhteys koulutusohjelmaan etenkin, jos et hakuhetkellä opiskele hakukohteena olevan johtoryhmän koulutusohjelmassa.
Lisäksi hakemukseen kannattaa kirjata seuraavia asioita, joita ylioppilaskunta katsoo eduksesi:
· Motivaatio ja valmiutesi sitoutua tehtävään
· Ymmärrys koulutusohjelman ajankohtaisista aiheista ja haasteista sekä ideat koulutusohjelman kehittämisestä
· Yhteys kyseisen koulutusohjelman opiskelijoihin ja valmius viestiä heille johtoryhmän työskentelystä 
· Aiempi kokemus hallinnon opiskelijaedustajana, opintovastaavana tai muussa opiskelijaedunvalvontaan liittyvässä tehtävässä 

Ylioppilaskunta korostaa toiminnassaan monimuotoisuutta ja yhdenvertaisuutta. Ylioppilaskunta toivoo hakijoiksi eri sukupuolten edustajia ja eri opintojen vaiheissa olevia hakijoita monipuolisista taustoista. Oletamme, että olet hakiessasi käytettävissä sekä varsinaisen että varajäsenen tehtävään. Ylioppilaskunta pyrkii huomioimaan eri oppialojen edustavuuden valintoja tehdessään.

Lisätietoja koulutusohjelman johtoryhmässä toimimisesta ja hausta antaa


HYY
HYY.FI | INFO@HYY.FI
MANNERHEIMINTIE 5 A, 00100 HELSINKI

HYY
HYY.FI | INFO@HYY.FI
MANNERHEIMINTIE 5 A, 00100 HELSINKI



Koulutuspoliittinen asiantuntija
Riku-Petteri Kyllönen
riku-petteri.kyllonen@hyy.fi
050 3255202


KOULUTUSOHJELMAT, JOIDEN JOHTORYHMISSÄ ON AVOIMIA PAIKKOJA:
BIO- JA YMPÄRISTÖTIETEELLINEN TIEDEKUTNA 
Ekologian ja evoluutiobiologian maisteriohjelma (Ecology and Evolutionary Biology) : 1 varajäsen
Genetiikan ja molekulaaristen biotieteiden maisteriohjelma (Genetics and Molecular Biosciences): 2 varajäsentä
Kasvitieteen maisteriohjelma (Integrative Plant Sciences): 1 varajäsen
Molekyylibiotieteiden kandiohjelma: 1 varajäsentä
Neurotieteen maisteriohjelma (Neuroscience): 1 varsinainen jäsen ja 2 varajäsentä.
Ympäristötieteiden kandiohjelma: 1 varajäsen
Ympäristömuutoksen ja globaalin kestävyyden maisteriohjelma (Environmental Change and Global Sustainability): 1 varajäsentä
Luonto, yhteiskunta ja ympäristö­ratkaisut -maisteriohjelma: 1 varsinainen ja 2 varajäsentä

ELÄINLÄÄKETIETEELLINEN TIEDEKUNTA
Eläinlääketieteen kandiohjelma: 1 varajäsen
Eläinlääketieteen lisensiaattiohjelman johtoryhmä: 1 varajäsen
Yhteisen terveyden maisteriohjelma: 2 varsinaista jäsentä ja 2 varajäsentä.

FARMASIAN TIEDEKUNTA
Farmaseutin koulutusohjelma: 1 varajäsen
Proviisorin koulutusohjelma: 2 varajäsentä
Lääketutkimuksen, farmaseuttisen tuotekehityksen ja lääkitysturvallisuuden maisteriohjelma (Pharmaceutical Research, Development and Safety): 1 varsinainen jäsen ja 2 varajäsentä

 
HUMANISTINEN TIEDEKUNTA
Englannin kielen ja kirjallisuuden maisteriohjelma (English Studies): 2 varajäsentä
Historian kandiohjelma: 1 varajäsen
Historian maisteriohjelma: 1 varajäsen
Kielten maisteriohjelma: 1 varsinanen ja 2 varajäsentä
Kirjallisuudentutkimuksen maisteriohjelma: 1 varajäsen
Kotimaisten kielten ja kirjallisuuksien kandiohjelma: 1 varajäsen
Kulttuurien tutkimuksen kandiohjelma: 2 varajäsentä
Kulttuurienvälisen vuorovaikutuksen maisteriohjelma (Intercultural Encounters): 2 varajäsentä
Kulttuuriperinnön maisteriohjelma: 2 varajäsentä
Kääntämisen ja tulkkauksen maisteriohjelma: 1 varajäsen
Pohjoismaisten kielten ja kirjallisuuksien maisteriohjelma: 1 varajäsen
Suomen kielen ja suomalais-ugrilaisten kielten ja kulttuurien maisteriohjelma: 1 varajäsen
Taiteiden tutkimuksen kandiohjelma: 2 varajäsentä
Taiteiden tutkimuksen maisteriohjelma: 2 varajäsentä
Venäjän, Euraasian ja Itä-Euroopan tutkimuksen maisteriohjelman johtoryhmä (Russian, Eurasian and Eastern European studies): 1 varajäsen

KASVATUSTIETEELLINEN TIEDEKUNTA
Kasvatustieteiden kandiohjelma: 1 varajäsen
Kasvatustieteiden kandiohjelma: 1 varajäsen


LÄÄKETIETEELLINEN TIEDEKUNTA
Logopedian kandi- ja maisteriohjelma: 1 varajäsentä
Psykologian kandi- ja maisteriohjelma: 1 varajäsen
Terveydenhuollon kehittämisen maisteriohjelma: 2 varsinaista ja 2 varajäsentä
Translationaalisen lääketieteen maisteriohjelma (Translational Medicine): 1 varajäsen
Organisaatiopsykologian maisteriohjelman: 2 varsinaista ja 2 varajäsentä

MAATALOUS- JA METSÄTIETEELLINEN TIEDEKUNTA
Elintarviketalouden ja kulutuksen maisteriohjelma: 1 varsinainen jäsen, 2 varajäsentä
Elintarviketieteiden maisteriohjelma (Food Sciences): 1 varajäsen
[bookmark: _Hlk121897277]Maatalous-, ympäristö- ja luonnonvaraekonomian maisteriohjelma (Agricultural, Environmental and Resource Economics): 2 varajäsentä 
Maataloustieteiden kandiohjelma: 1 varajäsen
Maataloustieteiden maisteriohjelma (Agricultural Sciences): 1 varajäsen
Metsätieteen kandiohjelma: 1 varajäsen
Metsätieteiden maisteriohjelma: 2 varsinainen ja 2 varajäsentä
Mikrobiologian ja mikrobibiotekniikan maisteriohjelma: 2 varsinaista- ja 2 varajäsentä

Uusiutuvien luonnonvarojen kestävän käytön teknologiat -maisteriohjelma: 2 varsinaista jäsentä ja 2 varajäsentä

Kansainvälinen ruokaliiketoiminta ja gastronomia: 2 varsinaista jäsentä ja 2 varajäsentä.



MATEMAATTIS-LUONNONTIETEIDEN TIEDEKUNTA
Alkeishiukkasfysiikan ja astrofysikaalisten tieteiden maisteriohjelma (Particle Physics and Astrophysical Sciences): 1 varajäsen
Datatieteen maisteriohjelma (Data Science): 1 varajäsen
Ilmakehätieteiden maisteriohjelma (Atmospheric Sciences): 1 varajäsen
Kaupunkitutkimuksen ja suunnittelun maisteriohjelma (Urban Studies and Planning): 2 varsinaista jäsentä ja 2 varajäsentä
Kemian ja molekyylitieteiden maisteriohjelma (Chemistry and Molecular Sciences): 1 varajäsen
Life Science Informatics -maisteriohjelma: 2 varajäsentä
Maantieteen maisteriohjelma (Geography): 1 varsinainen jäsen ja 2 varajäsentä
Matematiikan, fysiikan ja kemian opettajan maisteriohjelma: 1 varsinaista jäsen, 2 varajäsentä
Tietojenkäsittelytieteen maisteriohjelma 2 varajäsentä

OIKEUSTIETEELLINEN TIEDEKUNTA
Globaalia hallintoa koskevan oikeuden maisteriohjelma (Global Governance Law: 2 varajäsentä
Kansainvälisen liikejuridiikan maisteriohjelma (International Business Law): 1 varsinaista jäsentä ja 2 varajäsentä

TEOLOGINEN TIEDEKUNTA
Teologian ja uskonnontutkimuksen kandiohjelma: 1 varajäsen
Teologian ja uskonnontutkimuksen maisteriohjelma: 1 varajäsen

VALTIOTIETEELLINEN TIEDEKUNTA
Euroopan ja Pohjoismaiden tutkimuksen maisteriohjelma (European and Nordic Studies): 1 varajäsen
Filosofian maisteriohjelma: 1 varajäsen
Globaalin politiikan ja viestinnän maisteriohjelma (Global Politics and Communication): 1 varajäsen
Politiikan ja viestinnän maisteriohjelma: 1 varajäsentä
Sosiaali- ja terveystutkimuksen ja -johtamisen maisteriohjelma: 1 varajäsen
Sosiaalitieteiden maisteriohjelma: 2 varajäsentä
Taloustieteen maisteriohjelma: 1 varajäsen
Yhteiskuntatieteiden ruotsinkielinen maisteriohjelma (samhällsvetenskaper): 1 varajäsen

